
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/27 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de juny de 2018 

	Durada 
	des de les 20.00  fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí


 

Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.

	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.

 

Vist l'informe emès per l'assistent social de l'Ajuntament, 
 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge, un ajut de cent cinquanta euros (150,00 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.

 

Vist l'informe emès per l'assistent social de l'Ajuntament, 

 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge, un ajut de dos-cents cinquanta euros (250,00 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.

 

Vist l'informe emès per l'assistent social de l'Ajuntament,

 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge, un ajut de tres-cents euros (300,00 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.

 

Vist l'informe emès per l'assistent social de l'Ajuntament,

 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el subministrament de gas d'un habitatge, un ajut de setanta-un euros amb quaranta-nou cèntims (71,49 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


CONVENIS
	Expedient 1144/2018. Conveni de col·laboració amb el grup Fomento de Construcciones y Contratas (Delegació de Catalunya II) per a la millora de l’ocupabilitat de les persones del territori

	Favorable
	Tipus de votació: unanimitat

	Atès que l’Ajuntament de Solsona té com a objectiu l’impuls del desenvolupament local i, entre altres, la millora de l’ocupabilitat de les persones del territori, a través de la formació i la gestió d’ofertes laborals, des del Servei Connectem;

Atès que el grup Fomento de Construcciones y Contratas (Delegació de Catalunya II) veu la necessitat de desenvolupar polítiques i accions que afavoreixin una major incorporació de les persones amb risc d’exclusió social a la seva plantilla;

Atès que, des de 2015,  Fomento de Construcciones y Contratas (Delegació de Catalunya II), facilita al Servei Connectem les ofertes de feina d’operari/a de neteja viària i conductor/a de camió que es generen a l’empresa en el municipi de Solsona;

Atès que el servei Connectem gestiona aquestes ofertes, les publica, envia el CV de les persones candidates i en fa el seguiment;

A proposta del regidor delegat de Promoció econòmica,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni de col·laboració entre el grup Fomento de Construcciones y Contratas (Delegació de Catalunya II) i l’Ajuntament de Solsona, que es transcriu tot seguit, i autoritzar l’alcalde per  signar-lo:
«Conveni de col·laboració entre el grup Fomento de Construcciones y Contratas (Delegació de Catalunya II) i l’Ajuntament de Solsona
Tarragona a, 18 de junio del 2018

Reunits
D'una banda, Maria Esther Temprano Puig, com a apoderada de Fomento de Construcciones y Contratas, S. A.,

I d'altra banda. David Rodríguez González, com a alcalde de l'Ajuntament de Solsona, amb domicili al carrer del Castell, 20, de Solsona.

Ambdues parts reconeixen plena capacitat jurídica per a atorgar el present acord i, a aquest efecte

Manifesten
Primer. Que Fomento de Construcciones y Contratas, S. A. és una empresa privada que té com a activitat principal la neteja i recollida viària, així com també la neteja d'edificis i locals. FCC, com a empresa responsable, considera que totes les persones, degudament preparades, poden desenvolupar una tasca professional i estan d'acord en la necessitat de desenvolupar polítiques i accions que afavoreixin una major incorporació de les persones amb risc d'exclusió social.

Segon. Que l'Ajuntament de Solsona és una administració pública local que té entre els seus objectius l'impuls del desenvolupament local per a la millora de la situació sociolaboral i la qualitat de vida de les persones, mitjançant la millora de l'ocupació, i ho fa a través de l’Agència de Desenvolupament Local de Solsona i Cardona, pacte de col·laboració público-privat entre els dos territoris.

Tercer. Que, havent arribat ambdues parts a un acord que concilia i complementa els objectius de totes dues, estan interessades a subscriure un acord específic de col·laboració i cooperació que es regirà sota les següents

Clàusules

Primera. Que Fomento de Construcciones y Contratas, S. A., facilitarà a l’ Ajuntament de Solsona les ofertes de treball que es generin a l'empresa al municipi de Solsona.

Segona. Que l’ Ajuntament de Solsona derivarà a Fomento de Construcciones y Contratas, S. A., les persones candidates adequades a les ofertes de treball generades.

Tercera. Que Fomento de Construcciones y Contratas, S. A., tindrà en compte en els processos de selecció de personal els candidats/es derivats per l'Ajuntament de Solsona.

Quarta. Que Fomento de Construcciones y Contratas, S. A., col·laborarà en la inserció dels col·lectius en risc d’exclusió social.

Cinquena. Que aquest document no té cap validesa legal i únicament reflecteix la voluntat de cooperació per ambdues entitats, podent-se dissoldre en qualsevol moment prèvia comunicació de les parts.

I, en senyal de conformitat, signen aquest document per duplicat, a un sol efecte, els representants d'ambdues entitats.»


	Expedient 1192/2018. Conveni de col·laboració amb AMISOL per a la gestió del bar de les piscines municipals i del servei de les taquilles

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona i l’Associació Amisol per a la gestió del bar de les piscines municipals i del servei de les taquilles i que es transcriu tot seguit:

«Conveni de col·laboració entre l’Ajuntament de Solsona i l’Associació Amisol

Solsona, 25 de juny de 2018

Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer Castell de la ciutat de Solsona.
I, de l’altra, Josep Caballol i Guilanyà, president de l’Associació Amisol, actuant en el seu nom i representació, amb seu social a la partida de Santa Llúcia, s/n de Solsona.
Exposen

I. Que l’Associació Amisol (en endavant, Amisol), és una entitat privada, sense ànim de lucre, inscrita en el Registre de la Direcció General de Dret i Entitats Jurídiques amb el número 191 i en el Registre d’Entitats d’Iniciativa Social de la Generalitat de Catalunya i que disposa, des de l’any 2000, de la declaració d’utilitat pública.

II. Que l’objectiu de l’Amisol és vetllar per l’exercici ple dels drets de les persones amb discapacitat intel·lectual; oferir tota mena de serveis i suports que els permetin assolir el màxim desenvolupament humà, la pena inclusió social i la millora de la qualitat de vida basada en la seva realització personal, així com, també, atendre i acompanyar les seves famílies.

III. Que per a assolir aquest objectiu, Amisol està interessada en l’assumpció de tasques que permetin la integració sociolaboral de les persones amb discapacitat i la viabilitat del centre especial de treball. 

IV. Que l’Ajuntament de Solsona, a través de la regidoria d’Esports, gestiona cada estiu les instal·lacions de les piscines municipals, situades al complex esportiu municipal. 

V. Que els dies d’obertura al públic de les piscines municipals l’Ajuntament instal·la un servei de bar, servei que, anys enrere, l’Ajuntament prestava de manera directa.

VI. Que, atesa la tasca social que du a terme Amisol, és voluntat de l’Ajuntament col·laborar-hi posant al seu abast la possibilitat de realitzar tasques que permetin l’obtenció de recursos econòmics.

VII. Que representants de l’Ajuntament i de l’Amisol han convingut la cessió a aquesta darrera de la gestió del servei de bar de les piscines municipals, així com la tasca de tenir cura de la taquilla d’accés al recinte.

Per tot això, les parts

Acorden

1. Amisol assumeix la gestió del servei de bar de les piscines municipals els dies d’obertura de les mateixes, amb la qual cosa el resultat econòmic dels serveis revertirà en favor d’aquesta entitat.
2. Per dur a terme aquesta activitat, l’Ajuntament posa a disposició d’Amisol la caseta de fusta que hi haurà instal·lada.
3. Els dies d’obertura de la piscina són del 25 de juny al 31 d’agost. Els horaris d’obertura són els següents:

- Dies feiners, de les 09.00 a les 20.00 hores.

- Dissabtes, diumenges i festius, de les 11.00 a les 20.00 hores.
4. En la prestació del servei, Amisol respectarà en tot moment la prohibició de venda i subministrament de begudes alcohòliques als menors de divuit anys, prevista a l’article 17.1 de la Llei 20/85.

5. D’altra banda, Amisol s’encarregarà del servei de taquilles de les piscines municipals. Els horaris seran els següents:

- Dies feiners, de les 09.00 a les 20.00 hores.

- Dissabtes, diumenges i festius, des les 11.00 a les 20.00 hores. Aquests dies es farà des del quiosquet.

6. Pel que fa a l’horari de prestació d’aquest servei, es fixa, de dilluns a divendres, de les 09.00 a de les 20.00 hores, i els caps de setmana i festius, de les 11.00 a les 20.00 hores. La diferència horària amb el servei de bar respon a la necessitat de garantir ser al lloc de treball amb el temps suficient per mantenir contacte amb la resta de  treballadors  i tenir l' oficina a punt per a rebre els clients.

7. En el desenvolupament de la tasca de servei de taquilla s’observaran els punts  següents:

- En cap cas es pot fiar cap usuari que no disposi d’abonament o no faci efectiu el preu de l‘entrada.

- S’atendrà el telèfon de la instal·lació.

- Es farà un control exhaustiu dels usuaris (tant de l’entrada com de la sortida, tant pel que fa a les entrades com als abonaments i/o activitats. En aquest sentit, s’elaborarà els excels corresponents de participació, activitats, abonaments i gestió del Programa informàtic.

- Pel que fa a la caixa, es farà un control estricte de les entrades i sortides per a entrades, abonament i activitats. A les tardes caldrà preparar els ingressos i desar les caixes en seguretat. Als canvis de torn, es revisarà la caixa.

- Diàriament, es quadrarà la caixa, es prepararà el sobre amb l' ingrés de diners per a l’entitat financera i s’hi adjuntarà els pagaments amb targeta). En acabar, es donarà la caixa al treballador municipal responsable.

8. Pel que fa a les activitats esportives, s’observaran els punts següents:

- Es farà un control exclusiu de la inscripció d’activitats esportives. Actualització de llistes, servei a la coordinadora...

- Es duran a terme totes aquelles tasques que precisi i sol·liciti el/la coordinador/a de les activitats esportives (resums, impresos, plastificar, llistats, actualitzacions, mailings...).

9. A canvi de les tasques desenvolupades en el servei de taquilleria, l’Ajuntament farà una aportació de 7.000,00 € a Amisol, quantitat que es farà efectiva en dos pagaments, la primera setmana d’agost i la primera setmana de setembre.

10. El conveni que avui se signa es preveu per a l’exercici 2018.

11. En cas que Amisol no compleixi amb els objectius del conveni, l’Ajuntament es reserva la facultat de rescindir aquest conveni i sense que això suposi cap indemnització per a Amisol.

I, en prova de conformitat, signen aquest conveni per duplicat al lloc i data que figuren a l‘encapçalament.»

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


EDUCACIÓ
	Expedient 1167/2018. Servei d’Intervenció Socioeducativa “El 6” - utilització pati Escola Setelsis, dies 20 de juny i 3 d'agost

	Favorable
	Tipus de votació: unanimitat

	Vista la sol·licitud presentada i subscrita per NUC, amb DNI núm. *130X, representant de Servei d’Intervenció Socioeducativa “El 6”, en què demana poder utilitzar el pati de l’Escola Setelsis els dies 20 de juny i 3 d'agost, de les 17.00 a les 19.00 hores, per dur a terme jocs d'aigua per a infants i joves;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


ESPORTS
	Expedient 1148/2018. Servei d’Intervenció Socioeducativa “El 6” - utilització de les instal·lacions esportives municipals, rocòdrom i pistes de tennis

	Favorable
	Tipus de votació: unanimitat

	Vista la sol·licitud presentada i subscrita per Consell Comarcal del Solsonès – Servei d’Intervenció Socioeducativa “El 6”, amb NIF núm. P750009A, en què exposa que dins les activitats d’estiu volen utilitzar les instal·lacions esportives municipals del rocòdrom i de les pistes de tennis, un dijous al matí, de forma gratuïta;

A proposta del regidor delegat d’Esports,

La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda concedir el que sol·licita condicionat a que abans de la utilització determini les hores d'utilització amb la coordinadora d'activitats de les piscines municipals.


PROMOCIÓ ECONÒMICA
 
	Expedient 1176/2018. Marca Ciutat i Viles amb Caràcter

	Favorable
	Tipus de votació: unanimitat

	La Marca Ciutats i Viles amb Caràcter, creada i regulada per l’Agència Catalana de Turisme, s’adreça a ciutats mitjanes pel que respecta al volum de població i amb una forta personalitat, marcada per alguns aspectes com ara el caràcter historicocultural, l’enogastronomia o l’art i la creativitat.

Vistos els avantatges significatius que l’obtenció d’aquesta marca representa per a una localitat i atès que Solsona compleix els requisits fixats per l’Agència Catalana de Turisme;

A proposta del regidor delegat de Promoció econòmica,

La Junta de Govern Local, en virtut de les facultats que té delegades per decret d’Alcaldia 42/2011, de 23 de juny, i per unanimitat dels assistents, acorda:

1. Iniciar el procés per a l’obtenció per a Solsona de la Marca Ciutat amb Caràcter.

2. Portar aquest acord a la consideració del proper Ple que es convoqui per a la seva ratificació. 


 
	Expedient 1177/2018. Pla d’acció de l’Agència de Desenvolupament Local de Solsona i Cardona

	Favorable
	Tipus de votació: unanimitat

	L’Adlsolcar va començar a funcionar el desembre de 2014 amb una planificació a 4 anys vista provinent de la selecció de projectes continguts a la planificació estratègica de Cardona i el Pla director de promoció econòmica de Solsona.

 

L’Ajuntament de Cardona  va aprovar en el ple d’abril de 2018 el Pacte de Territori per al Desenvolupament local entre Solsona i Cardona, en el qual s’acordava  impulsar un procés per renovar l’estratègia territorial i definir els projectes a desenvolupar per al període 2019-2028 sota els principis de participació i concertació.

Atès que està previst que, durant l’any 2018 i el primer semestre de 2019, s’elabori, sota els principis de participació i concertació, una nova programació per a 10 anys que identifiqui els projectes de desenvolupament local que ha de portar a terme l’Adlsolcar basant-se en allò que estipulen els plans estratègics de Solsona i Cardona;

Atès, també, que a la reunió del comitè de direcció del Pacte de territori celebrada el 15 de juny de 2018 s’acordà identificar els projectes prioritaris que haurien de tenir continuïtat durant el període de programació 2019-2028 i que es prorrogués la vigència de l’actual programació fins que la nova sigui vigent;

A proposta del regidor delegat de Promoció econòmica,

La Junta de Govern Local, en virtut de les facultats que té delegades per decret d’Alcaldia 42/2011, de 23 de juny, i per unanimitat dels assistents, acorda aprovar la pròrroga per als projectes que es relacionen a continuació i amb les condicions següents:

A) Projectes a continuar, amb les modificacions que s’escaiguin:

Projecte 1.1.1. Projecte per a l’impuls de la cooperació i la innovació com a valor clau del desenvolupament social i econòmic.

Projecte 1.1.2. Accions pedagògiques de foment de les competències lingüístiques.

Projecte 1.2.1. Creació i funcionament de la borsa de treball, el servei d’orientació laboral i afavoriment del contacte entre persones i empreses.

Projecte 1.2.2. Formació en competències clau.

Projecte 1.3.1. Pla de manteniment i millora de l’espai públic.

Projecte 2.1.1. Desenvolupament i suport als sectors estratègics.

Projecte 2.2.1. Previsió estratègica de sòl industrial i millora de les  infraestructures.

Projecte 2.2.2. Pla de màrqueting per atraure activitats de qualitat als polígons industrials.

Projecte 2.3.1. Formació empresarial contínua per a les empreses del territori.

Projecte 2.3.2. Elaboració del catàleg de serveis a les empreses.

Projecte 2.3.3. Foment de la innovació, l’emprenedoria, la cooperació interempresarial i la intraemprenedoria.

Projecte 3.2.1. Disseny, promoció i impuls del turisme basat en els recursos endògens.

Projecte 3.3.3. Posicionament dels productes turístics del territori als webs, xarxes i publicitat.

Projecte 3.4.1. Pla de foment del producte local i artesanal al comerç.

Projecte 3.4.3. Dinamització dels eixos comercials de Solsona i Cardona.

Projecte 3.4.4. Formació als agents comercial i turística.

Projecte 4.1.1. Sensibilització i promoció de l’organisme de cooperació supramunicipal en desenvolupament local Cardona-Solsona.

Projecte 4.1.2. Disseny, organització i posada en funcionament de l'organisme de cooperació Solsona-Cardona en desenvolupament local.

Projecte 4.1.3. Formació de l'equip humà.

Projecte 4.1.4. Impuls i seguiment dels Plans estratègics municipals i del Pla d’acció conjunt.

Projecte 4.2.1. Foment de la cooperació entre administracions  públiques.

Projecte 4.2.2. Foment de la cooperació publicoprivada.

B) Projectes que s’ha estat portant a terme regularment però que no estaven inclosos al pla de treball quan es va aprovar la programació 2014-2018:

Projecte 3.2.3. Organització de Fires i campanyes comercials.

C) Projectes que no es reprogramen, o bé perquè han finalitzat, o bé perquè han perdut prioritat, o bé perquè han estat assignats a un altre centre de responsabilitat i, per tant, ja no els desenvolupa l’Adlsolcar:

Projecte 1.1.3. Establiment i seguiment de l’índex de qualitat de vida.

Projecte 1.3.2. Millora de l’accés a l’habitatge.

Projecte 2.2.3. Desplegament de la fibra òptica i millora de la  connectivitat als polígons.

Projecte 3.1.1. Creació d'oferta turística.

Projecte 3.2.2. Organització d'esdeveniments específics.

Projecte 3.3.1. Creació d'una central de reserves i venda en línia.

Projecte 3.3.2. Apadrinament de l'oferta turística.

Projecte 3.4.2. Dinamització turística del comerç.


SUBVENCIONS
	Expedient 1189/2018. Subvenció Ministeri de Fomento - Rehabilitació de l’immoble cal Metge Soler

	Favorable
	Tipus de votació: unanimitat

	Al BOE núm. 136, de 5 de juny de 2018, es va publicar l’ordre de 30 de maig de 2018, per la qual es convocaven ajuts per finançar treballs de conservació o enriquiment de bens immobles del Patrimonio Histórico Español, dins del “Programa 1,5% Cultural” del Ministeri de Fomento.

Vist allò que es preveia a l’Ordre FOM/1932/2014, de 30 de setembre (BOE núm. 256, de 22 d’octubre de 2014), per la qual s’aprovaven les bases reguladores de la concessió d’ajuts per a actuacions de conservació o enriquiment del Patrimonio Histórico Español, amb càrrec als recursos procedents de les obres públiques finançades pel Ministeri de Fomento i per les entitats del sector públic dependents o vinculades;

Atès que l’Ajuntament és propietari de l’immoble cal Metge Soler, edifici al qual es vol donar un ús públic de caràcter sociocultural i turístic, actuació que s’adequa a les bases reguladores del punt anterior;

A proposta de la regidor delegat de Promoció econòmica,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda sol·licitar una subvenció al Ministeri de Fomento, dins del “Programa 1,5% Cultural”, per al projecte Rehabilitació de l’immoble cal Metge Soler, ubicat a l’illa cultural de Solsona, per al seu ús públic com a aula d’interpretació i alberg.


	Expedient 1194/2018. Subvenció Ministeri de Fomento -  Recuperació d’un tram de la muralla de Solsona al passeig del Vall Calent

	Favorable
	Tipus de votació: unanimitat

	Al BOE núm. 136, de 5 de juny de 2018, es va publicar l’ordre de 30 de maig de 2018, per la qual es convocaven ajuts per finançar treballs de conservació o enriquiment de bens immobles del Patrimonio Histórico Español, dins del “Programa 1,5% Cultural” del Ministeri de Fomento.
Vist allò que es preveia a l’Ordre FOM/1932/2014, de 30 de setembre (BOE núm. 256, de 22 d’octubre de 2014), per la qual s’aprovaven les bases reguladores de la concessió d’ajuts per a actuacions de conservació o enriquiment del Patrimonio Histórico Español, amb càrrec als recursos procedents de les obres públiques finançades pel Ministeri de Fomento i per les entitats del sector públic dependents o vinculades;
Atès que l’Ajuntament té prevista la recuperació d’un tram de la muralla al tram del Vall Calent;
A proposta de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda sol·licitar una subvenció al Ministeri de Fomento, dins del “Programa 1,5% Cultural”, per al projecte Recuperació d’un tram de la muralla de Solsona al passeig del Vall Calent.


VARIS
	Expedient 1168/2018. UGT - Petició d’un espai municipal per atenció al públic

	Favorable
	Tipus de votació: unanimitat

	Vista la sol·licitud presentada i subscrita pel secretari general de la UGT Terres de Lleida, en què, amb motiu del tancament de la delegació comarcal de la UGT a Solsona i davant la necessitat de poder disposar d'un espai d'atenció per tots aquells usuaris que així ho sol·licitin, demana la cessió d'un espai de l'Ajuntament, per tal de poder realitzar, inicialment, l'atenció de forma quinzenal, a tots els treballador/es, afiliats/des i delegats/des del Solsonès;

A proposta de l'alcalde,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda  comunicar al sol·licitant que podrà utilitzar la sala núm. 13 del Casal de Cultura i Joventut que s'haurà de reservar cada vegada que es vulgui utilitzar mitjançant l'aplicació  de reserva d'instal·lacions municipals que es troba al web municipal.


	B) ACTIVITAT DE CONTROL 


	Sessió de la Junta de Govern Local 

	La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda convocar les reunions de la Junta de Govern Local dels mesos de juliol i agost a les 19.00 hores.


El president aixeca la sessió, de la qual, com a secretari, estenc aquesta acta.


Vist i plau

El secretari
El president

